CELEX: 32021D0393
Language: et
Date: 2021-03-01 00:00:00
Title: Nõukogu otsus (EL) 2021/393, 1. märts 2021, seisukoha kohta, mis võetakse Euroopa Liidu nimel Euroopa Majanduspiirkonna lepinguga loodud EMP ühiskomitees seoses kõnealuse lepingu kaubaveoga seotud kontrollimiste ja formaalsuste lihtsustamist käsitleva protokolli nr 10 IIa peatüki ning I ja II lisa muutmisega

5.3.2021   
               
               
                  ET
               
               
                  Euroopa Liidu Teataja
               
               
                  L 77/27
               
            
         NÕUKOGU OTSUS (EL) 2021/393,
         1. märts 2021,
         seisukoha kohta, mis võetakse Euroopa Liidu nimel Euroopa Majanduspiirkonna lepinguga loodud EMP ühiskomitees seoses kõnealuse lepingu kaubaveoga seotud kontrollimiste ja formaalsuste lihtsustamist käsitleva protokolli nr 10 IIa peatüki ning I ja II lisa muutmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Majanduspiirkonna lepingu (1) protokolli nr 10 (edaspidi „EMP leping“), mis käsitleb kaubaveoga seotud kontrolli ja formaalsuste lihtsustamist ning tolli turvameetmeid (edaspidi „protokoll“), muudeti EMP ühiskomitee otsusega nr 76/2009 (2) ja see jõustus 1. juulil 2009.
                  
               
                     (2)
                  
                  
                     EMP lepingu artikli 98 kohaselt võib EMP lepinguga loodud ühiskomitee (edaspidi „EMP ühiskomitee“) võtta oma järgmisel kohtumisel või kirjavahetuse teel vastu otsuse, millega muudetakse protokolli IIa peatükki ja lisasid.
                  
               
                     (3)
                  
                  
                     Kooskõlas protokolli artikli 9h lõikega 3 tuleb muuta protokolli IIa peatükki ning I ja II lisa, et võtta arvesse liidu õigusaktide arengut kõnealuses peatükis ning kõnealustes lisades käsitletud küsimustes. Lisaks rakendatakse lepinguosalistele heakskiidu saamiseks esitatud otsuse eelnõus sisalduvaid muudatusi võimaluse korral ajutiselt alates 15. märtsist 2021 kooskõlas lepinguosaliste sisemiste menetlustega, kui otsust ei saa teha viisil, mis võimaldaks protokolli ja liidu õigusaktide muudatuste samaaegset jõustamist. Nimetatud kuupäevavalik langeb kokku impordikontrollisüsteemi 2 esimese väljalaskega, milles Norra on nõustunud osalema.
                  
               
                     (4)
                  
                  
                     On asjakohane määrata kindlaks Euroopa Liidu nimel EMP ühiskomitees võetav seisukoht protokolli IIa peatüki ning I ja II lisa muudatuste osas, kuna muudatus on liidule siduv.
                  
               
                     (5)
                  
                  
                     Liidu nimel EMP ühiskomitees võetav seisukoht peaks seetõttu põhinema otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu nimel Euroopa Majanduspiirkonna lepinguga loodud ühiskomitee järgmisel koosolekul või kirjavahetuse teel võetav seisukoht kõnealuse lepingu protokolli nr 10 IIa peatüki ning I ja II lisa muudatuste osas põhineb EMP ühiskomitee otsuse eelnõul (3).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 1. märts 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  EÜT L 1, 3.1.1994, lk 3.
         
            (2)  EMP Ühiskomitee 30. juuni 2009. aasta otsus nr 76/2009, millega muudetakse kaubaveoga seotud kontrollimiste ja formaalsuste lihtsustamist käsitlevat protokolli nr 10 ja artiklis 101 ettenähtud loetelu sisaldavat protokolli nr 37 (ELT L 232, 3.9.2009, lk 40).
         
            (3)  Vt. dokumenti ST 5661/21 aadressil http://register.consilium.europa.eu.